**TISZAVASVÁRI VÁROS ÖNKORMÁNYZATÁNAK**

**Képviselő-testületének**

**55/2025. (II.20.) számú**

**határozata**

**Polgármesterre vonatkozó 2025. évi cafetéria szabályzat elfogadásáról**

Tiszavasvári Város Önkormányzatának Képviselő-testülete a polgármester 2025. évre vonatkozó cafetéria szabályzatát a melléklet szerinti tartalommal határozza meg.

Felkéri Tiszavasvári Város Jegyzőjét, hogy a döntésről tájékoztassa a polgármestert.

**Határidő**: azonnal **Felelős**: Dr. Kovács János jegyző

 **Balázsi Csilla Dr. Kovács János**

**polgármester jegyző**

**55/2025. (II.20.) Kt. határozat melléklete**

**Tiszavasvári város Polgármesterére vonatkozó Cafetéria Szabályzat**

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 151. §–a, valamint a közszolgálati tisztviselők részére adható juttatásokról és egyes illetménypótlékokról szóló 249/2012.(VIII.31.) Kormányrendelet, továbbá a személyi jövedelemadóról szóló 1995. évi CXVII. törvény (a továbbiakban: Szja. tv.) alapján a polgármester cafetéria-juttatási rendszerét a következők szerint szabályozza:

**I. fejezet**

**Bevezető rendelkezések**

**1.** A Cafetéria Szabályzat (a továbbiakban: Szabályzat) célja a főállású polgármester részére egységes elvek alapján szabályozott, de - a meghatározott kereten belül - az egyéni igényekhez igazodó béren kívüli juttatások biztosítása.

**2**. Nem jogosult a cafetéria rendszerbe tartozó juttatások igénybevételére:

 a polgármester azon időtartam vonatkozásában, amelyre-illetményre nem jogosult, feltéve,

hogy a távollét időtartama meghaladja a harminc napot. A harminc napot meghaladó távollét esetében a polgármestert a távollét első napjától kezdve nem illeti meg a juttatás. A távollétek időtartamát – a jogosultság szempontjából – nem lehet összeszámítani.

**3.** A cafetéria rendszer – meghatározott feltételekkel – a következő juttatást tartalmazza:

 SZÉP Kártya szálláshely szolgáltatás alszámla

 A juttatás az alábbi szolgáltatásokra használható fel:

* szálláshely-szolgáltatás,
* melegkonyhás vendéglátóhelyeken (ideértve a munkahelyi étkeztetést is) étkezési szolgáltatás,
* szabadidő-eltöltést, rekreációt, egészségmegőrzést célzó szolgáltatás.

**4.** A **2. pontban** meghatározott esetben, vagy ha a polgármester jogviszonya a tárgyév közben szűnik meg, az időarányos részt meghaladó mértékben igénybe vett cafetéria-juttatás értékét a távollét vége utáni első munkanapon, illetve a jogviszony megszűnésekor vissza kell fizetni, továbbá – a polgármester választása szerint, ha a juttatás természete ezt lehetővé teszi – vissza kell adni (a továbbiakban együtt: visszafizetés). A visszaadás a Szép Kártya esetén azt jelenti, hogy a dolgozó hozzájárul, hogy a különbözet összegét a számlán lévő egyenleg terhére visszavegye a munkáltató. Nem kell visszafizetni a cafetéria-juttatás értékét, ha a jogviszony a polgármester halála miatt szűnik meg.

Amennyiben a polgármester foglalkoztatási jogviszonya év közben keletkezik a polgármester számára a tárgyévben meghatározott cafetéria juttatás időarányos része jár.

**II. fejezet**

**A cafetéria-juttatásokra vonatkozó közös szabályok**

***1. A cafetéria-juttatásokra felhasználható éves keretösszeg megállapítása***

(1) A cafetéria-juttatásokra igénybe vehető **2025. évi** keretösszeg **bruttó 289.875,- Ft/fő/év,** mely évente, a költségvetési rendeletben kerül meghatározásra. A cafetéria-juttatás éves összege biztosít fedezetet a juttatáshoz kapcsolódó, a juttatást teljesítő munkáltatót terhelő közterhek megfizetésére is.

## (2) Az éves keretösszeg egy naptári évben a Széchenyi Pihenő Kártya kibocsátásának és felhasználásának szabályairól szóló 76/2018. (IV.20.) Korm. rendelet 5. § (1) bekezdésben foglaltak szerint használhatók fel. A SZÉP- kártyával fizethető szolgáltatások változatlanok maradnak, azzal, hogy a korábbi - szálláshely-, vendéglátás-, szabadidő -, alszámlák megszűnnek.

(3) A cafetéria-juttatásokra igénybe vehető éves keretösszeget Tiszavasvári Városi Önkormányzat Képviselő-testülete állapítja meg, fedezetét az Önkormányzat költségvetési rendeletében biztosítja. Az egyes cafetéria-juttatásokhoz kapcsolódó, a juttatást teljesítő munkáltatót terhelő közterhek az éves keretösszegbe beleszámítanak.

(4) A keretösszeget a jogviszony időtartamával arányosan kell megállapítani – az adott év naptári napjai számának figyelembe vételével, ­– amennyiben a polgármester jogviszonya a tárgyévben keletkezik, vagy szűnik meg.

(5) A cafetéria-juttatások éves keretösszegéről és a cafetéria-juttatások igénybe vételének részletes szabályairól a **jegyző évente előzetesen** – elektronikus közzététel útján helyben a szokásos módon – tájékoztatja a polgármestert.

(6) Az a polgármester, akinek a cafetéria jogosultsága év közben keletkezik, a polgármesterre irányadó cafetéria-juttatások mértékéről, jogcíméről és cafetéria elemekről **a munkáltató** tájékoztatást ad.

(7) A polgármester által fel nem használt összeg **pénzbeli megváltására nincs lehetőség.**

**2. *Eljárás a jogviszony megszűnése esetén***

(1) A polgármester köteles az utolsó munkában töltött napon a részére nyújtott cafetéria összeggel elszámolni a munkáltatónak, ha a jogviszonya év közben szűnik meg.

(2) A cafetéria-juttatási keret tárgyévre vonatkozó – jogviszonya időtartamával időarányosan megállapított – mértékénél kevesebbet igénybe vevő polgármester részére a különbözet kiadásra kerül.

(3) A (2) bekezdésben foglaltak megfelelően irányadók abban az esetben is, ha a polgármester jogosultsága év közben szűnik meg.

**III. fejezet**

**A cafetéria-juttatásokra vonatkozó különös szabályok**

***1. Széchenyi Pihenőkártya (SZÉP Kártya)***

(1) Az Önkormányzat a polgármesternek – e cafetéria elem választása esetén - Széchenyi Pihenőkártyát biztosít műanyag azonosító (elektronikus utalványkártya) formájában.

(2) A juttatás értéke a polgármester számára évente az Szja. tv. 71. §–ban meghatározott mértékéig terjedhet.

(3) A SZÉP Kártya beszerzését és átadását a jegyző végzi.

(4) A SZÉP kártyára az éves bruttó összeg **legalább 50 százaléka legkésőbb 2025. április 30.** napjáig, a **fennmaradó összeg pedig legkésőbb 2025. szeptember 30.** napjáig kerül átutalásra.

Azon polgármester esetében, akinek a jogviszonya 2025. április 30-ig keletkezik a cafetéria összege szintén két részletben kerül átutalásra **legalább 50 százaléka legkésőbb 2025. május 30. napjáig**, valamint **legkésőbb 2025. szeptember 30. napjáig**. Azon polgármester esetében, akinek a jogviszonya 2025. május 1. után keletkezik a SZÉP kártyára a cafetéria összege egy részletben, **legkésőbb 2025. szeptember 30-ig kerül átutalásra**, valamint akiknek a jogviszonya szeptember 30. után keletkezik a SZÉP kártyára a cafetéria összege egy részletben 30 napon belül vagy **legkésőbb december 31-ig kerül átutalásra**.

(5) A SZÉP Kártya felhasználására vonatkozó egyéb rendelkezéseket aSzéchenyi Pihenő Kártya kibocsátásának és felhasználásának szabályairól szóló 76/2018. (IV.20.) Korm. rendelet tartalmazza.

**IV. fejezet**

A Cafetéria juttatással kapcsolatos valamennyi adminisztrációs feladatot és jelentési kötelezettséget a Jegyző végzi.

**V. fejezet**

E Szabályzat **2025. február 20-án** lép hatályba, rendelkezéseit **2025. évre kell alkalmazni.**

Tiszavasvári, 2025. február 14.

 **Dr. Kovács János**

 **jegyző**